Informatívne konsolidované znenie

**OPATRENIE**

**Ministerstva financií Slovenskej republiky**

**zo 14. júna 2023**

 **č. MF/006455/2023-74**

**o správe s informáciami o dani z príjmov**

**v znení návrhu opatrenia č. MF/008447/2025-74**

Ministerstvo financií Slovenskej republiky podľa § 21a ods. 6 a § 23a ods. 11 zákona
č. 431/2002 Z. z. o účtovníctve v znení zákona č. 407/2022 Z. z. (ďalej len „zákon“) ustanovuje:

**§ 1**

Týmto opatrením sa ustanovujú náležitosti správy s informáciami o dani z príjmov (ďalej len „správa“), ich usporiadanie a elektronický formát, v ktorom účtovné jednotky, ktorým vznikla povinnosť uloženia správy podľa ~~§ 21a až 21c~~ **§ 21b alebo § 21c** zákona, ukladajú správu do registra účtovných závierok (ďalej len „register“).

**§ 2**

Na účely tohto opatrenia sa rozumie

1. daňovou jurisdikciou jurisdikcia štátu alebo jurisdikcia iného nesamostatného územia, ktorá má v oblasti dane z príjmov právnických osôb daňovú autonómiu,
2. výnosmi suma výnosov vypočítaná ako
3. suma tržieb a ostatných výnosov vykázaná v súlade s osobitným predpisom[[1]](#footnote-1)) okrem kurzových ziskov, výnosov z precenenia majetku a dividend prijatých od prepojených účtovných jednotiek, ak sa správa vyhotovuje podľa § 21a ods. 1 písm. a) alebo písm. b) prvého bodu zákona,
4. súčet čistého obratu a výnosov z hospodárskej činnosti, tržieb z predaja cenných papierov a podielov, výnosov z cenných papierov a podielov okrem dividend prijatých od prepojených účtovných jednotiek, výnosov z krátkodobého finančného majetku okrem dividend prijatých od prepojených účtovných jednotiek, výnosových úrokov, ostatných výnosov z finančnej činnosti, ktoré nie sú súčasťou čistého obratu, ak sa správa vyhotovuje podľa § 21a ods. 1 písm. b) druhého bodu zákona alebo
5. suma konsolidovaných výnosov alebo suma výnosov vykázaná v súlade s právnymi predpismi štátu, v ktorom bol zahraničný konečný materský subjekt alebo zahraničný samostatný subjekt založený okrem kurzových ziskov, výnosov
z precenenia majetku, iných výnosov vyplývajúcich z úprav hodnoty majetku a záväzkov, ktoré sa uskutočňujú ku dňu, ku ktorému sa zostavuje účtovná závierka, a dividend prijatých od prepojených subjektov zahraničnej skupiny, ak sa správa ukladá podľa § 21b ods. 1 zákona alebo § 21c ods. 1 zákona,
6. nerozdeleným ziskom súčet ziskov po zdanení za účtovné obdobie, za ktoré sa správa vyhotovuje a ziskov po zdanení za predchádzajúce účtovné obdobia, o rozdelení ktorých sa zatiaľ nerozhodlo, pričom nerozdeleným ziskom organizačnej zložky zahraničného subjektu sa rozumie nerozdelený zisk zahraničného subjektu, ktorý túto organizačnú zložku zriadil,
7. splatnou daňou z príjmov daň účtovaná ako náklad vzťahujúca sa na zdaniteľné príjmy a daňové výdavky za samostatnú účtovnú jednotku, zahraničný samostatný subjekt,
za všetky účtovné jednotky uvedené v § 3 ods. 1 písm. b) alebo za všetky subjekty uvedené v § 3 ods. 1 písm. c), ktoré sú rezidentmi na daňové účely
v príslušnom štáte.

**§ 3**

(1) Správa obsahuje informácie týkajúce sa všetkých činností

1. samostatnej účtovnej jednotky alebo zahraničného samostatného subjektu za účtovné obdobie, za ktoré sa správa vyhotovuje,
2. konečnej materskej účtovnej jednotky vrátane činností všetkých jej prepojených účtovných jednotiek konsolidovaných v jej konsolidovanej účtovnej závierke zostavenej za rovnaké účtovné obdobie ako sa vyhotovuje správa,
3. zahraničného konečného materského subjektu vrátane činností všetkých jeho prepojených subjektov konsolidovaných v jeho konsolidovanej účtovnej závierke zostavenej za rovnaké účtovné obdobie ako sa vyhotovuje správa.

(2) Informáciami podľa odseku 1 sú

1. obchodné meno alebo názov
2. konečnej materskej účtovnej jednotky alebo samostatnej účtovnej jednotky alebo
3. zahraničného konečného materského subjektu alebo zahraničného samostatného subjektu,
4. účtovné obdobie, za ktoré sa správa vyhotovuje,
5. mena, v ktorej sa uvádzajú sumy v správe,
6. zoznam všetkých dcérskych účtovných jednotiek konsolidovaných v konsolidovanej účtovnej závierke konečnej materskej účtovnej jednotky alebo zoznam všetkých dcérskych účtovných jednotiek a dcérskych subjektov konsolidovaných
v konsolidovanej účtovnej závierke zahraničného konečného materského subjektu
za účtovné obdobie, za ktoré sa správa vyhotovuje, ktoré majú sídlo
7. na území niektorého z členských štátov Európskej únie alebo na území štátu, ktorý je zmluvnou stranou Dohody o Európskom hospodárskom priestore (ďalej len „členský štát“),
8. v daňových jurisdikciách uvedených v zozname Európskej únie obsahujúcom jurisdikcie, ktoré nespolupracujú na daňové účely alebo v dokumente Európskej únie obsahujúcom aktuálny stav spolupráce s Európskou úniou, pokiaľ ide o záväzky, ktoré prijali jurisdikcie, ktoré spolupracujú na daňové účely s cieľom uplatňovať zásady dobrej správy v daňových záležitostiach, uverejnenom v Úradnom vestníku Európskej únie,
9. stručný opis činností konečnej materskej účtovnej jednotky, samostatnej účtovnej jednotky, zahraničného konečného materského subjektu alebo zahraničného samostatného subjektu,
10. počet zamestnancov prepočítaný na ustanovený týždenný pracovný čas,
11. suma výnosov vrátane výnosov z transakcií so spriaznenými osobami,
12. suma zisku alebo straty pred zdanením,
13. suma splatnej dane z príjmov,
14. suma zaplatenej dane z príjmov na hotovostnom základe,
15. suma nerozdeleného zisku.

(3) Suma splatnej dane z príjmov sa uvádza len za účtovné obdobie, za ktoré sa správa vyhotovuje a nezahŕňa odloženú daň ani rezervu na neisté daňové povinnosti.[[2]](#footnote-2))

(4) Suma zaplatenej dane z príjmov na hotovostnom základe zahŕňa

1. sumu dane z príjmov zaplatenú v príslušnom účtovnom období samostatnou účtovnou jednotkou, zahraničným samostatným subjektom, účtovnými jednotkami uvedenými
v odseku 1 písm. b) alebo subjektami uvedenými v odseku 1 písm. c), ktoré sú rezidentmi na daňové účely v príslušnom štáte a
2. sumu zrážkovej dane, ktorú za účtovné jednotky a subjekty uvedené v písmene a) odviedli iné subjekty.

(5) V správe sa môžu uviesť vysvetlenia významných rozdielov medzi sumami podľa odseku 2 písm. i) a j) na úrovni skupiny účtovných jednotiek alebo zahraničnej skupiny
so zohľadnením príslušných súm týkajúcich sa predchádzajúcich účtovných období.

(6) Sumy v správe sa uvádzajú len v peňažných jednotkách meny, v ktorej sa účtovná závierka

1. konečnej materskej účtovnej jednotky alebo samostatnej účtovnej jednotky ukladá
do registra, ak sa správa vyhotovuje podľa § 21a ods. 1 zákona,
2. zahraničného konečného materského subjektu alebo zahraničného samostatného subjektu zverejňuje podľa právneho predpisu štátu, v ktorom bol zahraničný konečný materský subjekt alebo zahraničný samostatný subjekt založený, ak sa správa ukladá podľa § 21b ods. 1 zákona alebo § 21c ods. 1 zákona,
3. veľkej dcérskej účtovnej jednotky alebo organizačnej zložky zahraničného subjektu ukladá do registra, ak sa správa vyhotovuje podľa § 21b ods. 3 zákona alebo § 21c ods. 3 zákona.

(7) Ak sa správa ukladá podľa § 21b ods. 1 zákona alebo § 21c ods. 1 zákona, uvádzajú sa v nej aj informácie podľa § 21d ods. 1 písm. a) alebo ods. 2 písm. a) zákona.

**§ 4**

(1) Správa môže obsahovať informácie podľa § 3 ods. 2 písm. f) až k) zistené postupom podľa osobitného predpisu.[[3]](#footnote-3))

(2) Ak správa obsahuje informácie podľa odseku 1, táto skutočnosť sa uvádza v správe.

**§ 5**

1. V správe sa informácie usporiadajú tak, aby sa uvádzali
2. samostatne za každý členský štát; ak členský štát tvorí viacero daňových jurisdikcií, uvádzajú sa tieto informácie na úrovni členského štátu,
3. samostatne za každú daňovú jurisdikciu, ktorá je k 1. marcu účtovného obdobia, za ktoré sa správa vyhotovuje, uvedená v zozname Európskej únie obsahujúcom jurisdikcie, ktoré nespolupracujú na daňové účely, uverejnenom v Úradnom vestníku Európskej únie,
4. samostatne za každú daňovú jurisdikciu, ktorá je k 1. marcu účtovného obdobia, za ktoré sa správa vyhotovuje, a k 1. marcu bezprostredne predchádzajúceho účtovného obdobia, uvedená v dokumente Európskej únie obsahujúcom aktuálny stav spolupráce s Európskou úniou, pokiaľ ide o záväzky, ktoré prijali jurisdikcie, ktoré spolupracujú na daňové účely s cieľom uplatňovať zásady dobrej správy v daňových záležitostiach, uverejnenom v Úradnom vestníku Európskej únie,
5. súhrnne za daňové jurisdikcie neuvedené v písmenách a) až c).

(2) Na účely odseku 1 sa informácie vo vzťahu k jednotlivej daňovej jurisdikcii uvádzajú na základe usadenia, existencie stáleho miesta podnikania alebo trvalej podnikateľskej činnosti, ktoré vzhľadom na činnosti skupiny účtovných jednotiek, zahraničnej skupiny, samostatnej účtovnej jednotky alebo zahraničného samostatného subjektu môžu podliehať dani z príjmov v tejto daňovej jurisdikcii; informácie týkajúce sa jednotlivej činnosti sa priraďujú len jednej daňovej jurisdikcii. Ak činnosti viacerých prepojených účtovných jednotiek alebo prepojených subjektov zahraničnej skupiny môžu podliehať dani z príjmov v jednej daňovej jurisdikcii, informácie prislúchajúce k tejto daňovej jurisdikcii predstavujú súčet informácií týkajúcich sa týchto činností každej prepojenej účtovnej jednotky, prepojeného subjektu zahraničnej skupiny a ich organizačných zložiek v tejto daňovej jurisdikcii.

**§ 6**

(1) V správe sa nemusia uvádzať informácie, ktoré sa majú uvádzať v súlade s § 2 a 3 alebo § 4 ods. 1, ak by ich uvedenie vážne poškodilo podnikateľskú činnosť účtovnej jednotky alebo iného subjektu, ktorého sa správa týka; to neplatí na informáciu týkajúcu sa daňových jurisdikcií uvedených v § 5 ods. 1 písm. b) a c).

(2) Informácia o skutočnosti, že sa v správe neuvádzajú informácie podľa odseku 1 a odôvodnenie neuvedenia týchto informácií sa uvádzajú v správe.

(3) Informácie podľa odseku 1, ktoré sa v  správe neuviedli, sa uvedú v neskôr vyhotovenej  správe najneskôr však do piatich rokov od skončenia účtovného obdobia, ktorého sa neuvedené informácie týkajú.

**§ 7**

Správa sa do registra ukladá v strojovo čitateľnom elektronickom formáte.

**§ 8**

Toto opatrenie sa prvýkrát použije pri správe, ktorá sa do registra ukladá za účtovné obdobie začínajúce 22. júna 2024.

**§ 8a**

**Elektronický formát správy podľa § 7 sa poslednýkrát použije pri správe účtovnej jednotky, ktorej vznikla povinnosť uloženia správy podľa § 21a zákona, ktorá sa ukladá po 9. júli 2025, a vyhotovuje sa za účtovné obdobie začínajúce v priebehu roka 2024.**

**§ 9**

Týmto opatrením sa preberajú právne záväzné akty Európskej únie uvedené v prílohe.

**§ 10**

Toto opatrenie nadobúda účinnosť 22. júna 2023.

**Toto opatrenie (návrh) nadobúda účinnosť 10. júla 2025.**

 minister financií

 Slovenskej republiky

 Príloha k opatreniu č. MF/006455/2023-74

**ZOZNAM PREBERANÝCH PRÁVNE ZAVÄZNÝCH AKTOV EURÓPSKEJ ÚNIE**

Smernica Európskeho parlamentu a Rady (EÚ) 2021/2101 z 24. novembra 2021, ktorou sa mení smernica 2013/34/EÚ, pokiaľ ide o zverejňovanie informácií o dani z príjmov určitými podnikmi a pobočkami (Ú. v. EÚ L 429, 1. 12. 2021).

1. ) Nariadenie Komisie (ES) č. [1126/2008](http://eur-lex.europa.eu/LexUriServ/LexUriServ.do?uri=OJ:L:2008:320:0001:01:SK:HTML)  z 3. novembra 2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy (Ú. v. EÚ L 320, 29. 11. 2008) v platnom znení. [↑](#footnote-ref-1)
2. ) Zákon č. 442/2012 Z. z. o medzinárodnej pomoci a spolupráci pri správe daní v znení neskorších predpisov. [↑](#footnote-ref-2)
3. ) Príloha č. 1 k zákonu č. 442/2012 Z. z. v znení zákona č. 43/2017 Z. z. [↑](#footnote-ref-3)